Uffiċċju tal-Komunikazzjoni, Il-Korp tal-Pulizija ta' Malta .td_uid_2_61191074b6d05_rand.td-a-rec-img{text-align:left}.td_uid_2_61191074b6d05_rand.td-a-rec-img img{margin:0 auto 0 0} Read in English . Żewġt irġiel inżammu arretstati wara li tressqu l-Qorti akkużati bi traffikar u pussess ta' droga. Is-Sibt it-taqsima ta' Kontra d-Droga, waqqfu lill-irġiel, ta' 41 u 58 sena, it-tnejn residenti l-Mellieħa. Huma tressqu l-Qorti quddiem il-Maġistrat tal-Għassa Caroline Farrugia Frendo. Mit-tfittxija li saret fuqhom instab ammont konsiderevoli ta' sustanza suspettata droga kokaina. Minn aktar tfittxijiet li saru fir-residenzi tal-irġiel instabet aktar droga u madwar €19,000 fi flus kontanti. Id-droga misjuba, madwar nofs kilo kokaina, fis-suq, kellha valur ta' madwar €27,000. Fil-Qorti ħareġ li wieħed mill-akkużati ma jaħdimx, irabbi tifla ta' 14-il sena u qed jieħu ħsieb lil ommu li tgħix f'garaxx filwaqt li l-akkużat l-ieħor jaħdem l-Enemalta. Il-Qorti ċaħdet it-talba għall-ħelsien mill-arrest taż-żewġ akkużati filwaqt li laqgħet it-talba għas-sekwestru tal-assi tagħhom. .td_uid_3_61191074b7016_rand.td-a-rec-img{text-align:left}.td_uid_3_61191074b7016_rand.td-a-rec-img img{margin:0 auto 0 0}